יצחק זאב הלוי סולובייצ'יק (השני)

הרב יצחק זאב הלוי סולובייצ'יק (נולד בכ"ב בכסלו ה'תשכ"ה, 27 בנובמבר 1964) הוא ראש אחת מישיבות בריסק בירושלים.

ביוגרפיה
נולד בירושלים ליהודית שטרנבוך ולרב משולם דוד הלוי סולובייצ'יק, והיה הראשון מנכדי הרב מבריסק שנקרא על שמו. למד בתלמוד תורה עץ חיים בירושלים, לאחר מכן למד אצל אביו, שם עשה את עיקר לימודו.

נישא לחוה בת הרב ברוך דב פוברסקי ראש ישיבת פוניבז'.

שנים ספורות לאחר נישואיו החל למסור חבורות לתלמידי הישיבה בראשות אביו, ובהמשך התמנה לר"מ שם. שיעורו ממוקד בחידושי אביו הרב וסבו הרב יצחק זאב.

כשנחלש אביו הוא החל להחליף אותו בתפקידו בישיבה ולאחר פטירת אביו הוכרז במסע הלוויה שהוא ימלא את מקומו בראשות הישיבה.

קישורים חיצוניים
משה ויסברג, הנסיך לבית בריסק שימלא את מקומו של זקן ראשי הישיבות • פרופיל, אתר בחדרי חרדים, י"ח שבט תשפ"א

יצחק זאב
רבנים ליטאים ישראלים
ראשי ישיבה ליטאים בישראל
בוגרי ישיבת עץ חיים
בוגרי ישיבת בריסק-ירושלים
ישראלים שנולדו ב-1964